Gérard Lauzier
Gérard Lauzier, 30.11.1932--6.12.2008, fransk tegneseriekunstner og filminstruktør; uddannet som arkitekt. Især i 1970'erne og 1980'erne gjorde Lauzier sig bemærket med en række voksentegneserier, ikke mindst i magasinet Pilote, der spiddede tidsånden. Blandt hans tegneserieværker kan nævnes Mik og Susse og den seksuelle revolution (1974, da. 1982), En middelmådig ung mands erindringer (1982, da. 1983), og serien Moderne tider (4 bd., da. 1978-87) med striber fra især Pilote. Han virkede desuden som filminstruktør og skrev også flere teaterstykker.